Տյագու Մենդիշ

Տյագու Կարդոզո Մենդիշ (, առավել հայտնի է որպես Տյագու, ), պորտուգալացի ֆուտբոլիստ, իսպանական Ատլետիկո Մադրիդի կիսապաշտպան։ Եվրո 2004 թ.-ի փոխչեմպիոն։

Ակումբային կարիերա

Բրագա
1999 թվականին Տյագուն միացել է «Բրագա» ակումբին։ Հաջորդ մրցաշրջանում նա արդեն խաղում էր հիմնական կազմում։ Տյագուն օգնեց թիմին առաջնությունում զբաղեցնել 4-րդ տեղը և նվաճել Եվրոպայի Լիգայի ուղեգիր։

Բենֆիկա
2001 թվականին նա տեղափոխվեց «Բենֆիկա»։ 2002-03 մրցաշրջանը Տյագույի համար դարձավ լավագույններից մեկը, նա խփեց 13 գոլ, իսկ ակումբը դարձավ Պորտուգալիայի փոխչեմպիոն։ 2004 թվականին Տյագուն օգնեց ակումբին նվաճել Պորտուգալիայի գավաթը։

Չելսի
2004 թվականի հուլիսի 20-ին 15 միլիոն եվրոյի դիմաց Տյագուն տեղափոխվեց «Չելսի»։ Չնայած 2004-05 մրցաշրջանի առաջին խաղը բաց թողնելուն՝ նա դարձավ թիմի հիմնական խաղացողներից մեկը։ Դեբյուտային մրցաշրջանում Տյագուն խաղաց 51 խաղ և խփեց 4 գոլ, իսկ «Չելսին» հաղթեց առաջնությունը և Ֆուտբոլային լիգայի գավաթը։ 2005 թվականի օգոստոսին Մայքլ Էսսյենի «Չելսի» տեղափոխվելը սահմանափակեց նրա խաղային պրակտիկան։ Դրանից հետո նա լքեց ակումբը և տեղափոխվեց «Լիոն»։

Լիոն
Ֆուտբոլիստի տրանսֆերը ֆրանսիացիների համար 10 միլիոն եվրո արժեցավ։ «Լիոնում» նա միանգամից դարձավ թիմի հիմնական խաղացող, իր առաջին մրցաշրջանում խաղալով 37 խաղ և խփելով 7 գոլ, իսկ 2006 թվականի ապրիլի 1-ին «Տրուայի» դարպասին խփած գնդակի շնորհիվ «Լիոնը» 5-րդ անգամ անընդմեջ դարձավ Ֆրանսիայի չեմպիոն։ Մամադու Դիարրայի՝ «Ռեալ Մադրիդ» տեղափոխվելուց հետո, նա ակումբում սկսեց ավելի մեծ դեր խաղալ և երկրորդ անգամ դարձավ Ֆրանսիայի չեմպիոն։

Յուվենտուս
2007 թվականի հունիսի 21-ին 13 միլիոն եվրոյի դիմաց Տյագուն տեղափոխվեց «Յուվենտուս», սակայն Թուրինում կարիերան չհաջողվեց։

Ատլետիկո Մադրիդ
2010 թվականի հունվարի 8-ին Տյագուն վարձակալական իրավունքներով մինչև 2009-10 մրցաշրջանի ավարտը տեղափոխվեց իսպանական «Ատլետիկո Մադրիդ»։ 2010 թվականի օգոստոսի 16-ին խաղացողը նորից մինչև 2010-11 մրցաշրջանի ավարտը վարձակալվեց «Ատլետիկոյում»։ 2011 թվականի հուլիսի 19-ին «Յուվենտուսը» հայտարարեց, որ ֆուտբոլիստի հետ պայմանագիրը խզվել է։ Նախորդ երկու մրցաշրջաններում խաղացողը թուրինյան ակումբում խաղացել էր 53 խաղ։ 2011 թվականի հուլիսի 20-ին նա «Ատլետիկո Մադրիդի» հետ կնքեց երկտարյա պայմանագիր։

Միջազգային կարիերա
Երիտասարդական հավաքականում իր լավ խաղի համար նա 2002 թվականի նոյեմբերին հրավիրվել է Պորտուգալիայի ազգային հավաքական՝ խաղալու Շոտլանդիայի դեմ ընկերական խաղում։ Եվրո 2004 թ.-ին ընդգրկված է եղել հավաքականի կազմում, սակայն նա չի խաղացել ոչ մի խաղ։ «Լիոնում» իր լավ խաղի համար նա հրավաիրվել է խաղալու Մունդիալ 2006-ում։ Մրցաշարում խաղացել է 5 խաղ, իսկ պորտուգալացիները հասել են կիսաեզրափակիչ, որտեղ պարտվել են Ֆրանսիային։ Հավաքականում իր առաջին գոլը խփել է 2007 թվականի մարտի 28-ին, Սերբիայի հավաքականի դարպասին։

Ձեռքբերումներ
 «Բենֆիկա»
 Պորտուգալիայի գավաթ (1)՝ 2004
 Ընդհանուր՝ 1 գավաթ

 «Չելսի»
 Անգլիայի Պրեմիեր Լիգա (1)՝ 2004-05
 Ֆուտբոլային լիգայի գավաթ (1)՝ 2005
 Անգլիայի սուպերգավաթ (1)՝ 2005
 Ընդհանուր՝ 3 գավաթ

 «Լիոն»
 Լիգա 1 (2)՝ 2005-06, 2006-07
 Ֆրանսիայի սուպերգավաթ՝ (2)՝ 2005, 2006
 Ընդհանուր՝ 4 գավաթ

 «Ատլետիկո Մադրիդ»
 Լա Լիգա (1)՝ 2013-14
 ՈՒԵՖԱ Եվրոպայի Լիգա (2)՝ 2010, 2012
 Իսպանիայի գավաթ (1)՝ 2013
 Իսպանիայի սուպերգավաթ (1)՝ 2014
 Ընդհանուր՝ 5 գավաթ

Ծանոթագրություններ

Արտաքին հղումներ 
 
 
 Պրոֆիլը Worldfootball.net կայքում 
 Պրոֆիլը Football-lineups.com կայքում 
 

Պորտուգալացի ֆուտբոլիստներ
Բենֆիկայի ֆուտբոլիստներ
Չելսիի ֆուտբոլիստներ
Օլիմպիկ Լիոնի ֆուտբոլիստներ
Ատլետիկո Մադրիդի ֆուտբոլիստներ
Պորտուգալիայի հավաքականի ֆուտբոլիստներ
Ֆուտբոլի կիսապաշտպաններ
Պրեմիեր Լիգայի ֆուտբոլիստներ
Յուվենտուսի ֆուտբոլիստներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ
Անգլիայի լեգեոներ ֆուտբոլիստներ
Անգլիական ֆուտբոլի լիգայի խաղացողներ